P6_TA(2006)0607
Barma
Uznesenie Európskeho parlamentu o situácii v Barme
Európsky parlament,
—so zreteľom na správu osobitného spravodajcu OSN, pána Pinheira, o situácii v oblasti ľudských práv
v Mjanmarsku z 21. septembra 2006,
—so zreteľom na rozhodnutie Bezpečnostnej rady OSN z 15. septembra 2006 o zaradení Mjanmarska do
jej formálneho programu s ohľadom na návštevu Barmy, ktorú od 9. do 12. novembra 2006 vykonalpán Gambari, námestník generálneho tajomníka OSN pre politické záležitosti, a jeho následnú správu
Bezpečnostnej rade,
—so zreteľom na svoje predchádzajúce uznesenia o Barme, predovšetkým na uznesenie zo 17. novembra
2005 (
1),
—so zreteľom na nariadenie Rady (ES) č. 817/2006 z 29. mája 2006, ktorým sa obnovujú reštriktívne
opatrenia vo či Barme/Mjanmarsku (2)
—so zreteľom na vyhlásenie predsedu Šiesteho stretnutia Ázia –Európa (ASEM), ktoré sa uskuto čnilo
v Helsinkách 10. a 11. septembra 2006,
—so zreteľom na článok 115 ods. 5 rokovacieho poriadku,
A. keďže Štátna rada pre mier a rozvoj naďalej vystavuje obyvateľov Barmy neúnosnému porušovaniu
ľudských práv, ako sú nútené práce, prenasledovanie disidentov, najímanie detských vojakov a nútenépresídľovanie,
B. keďže Národný konvent, ktorý bol prvýkrát zvolaný v roku 1993, aby vypracoval ústavu, a ktorého zasa-
danie bolo odvtedy mnohokrát prerušené a opäť zvolané na 10. októbra 2006, stále chýba dôveryhod-
nosť, pretože v ňom nie sú demokraticky zvolení zástupcovia, najmä z Národnej ligy pre demokraciu
(NLD), ako aj etnických skupín,
C. keďže Aung San Suu Kyi, popredná predstaviteľka NLD a laureátka Nobelovej ceny za mier
a Sacharovovej ceny, strávila za posledných 16 rokov 10 rokov v domácom väzení, ktoré je nezákonným
opatrením a ktoré vojenská junta každý rok predlžuje,
D. keďže je potrebné, aby susedné krajiny Barmy zaujali rozhodnejší postoj k porušovaniam práv zo strany
vojenského režimu v tejto krajine a aby od Barmy požadovali zlepšenie situácie v oblasti ľudských práv
a osvojenie si demokracie,
E. keďže viac ako 30 % detí do päť rokov trpí podvýživou, miera úmrtnosti na následky malárie
a tuberkulózy zostáva veľmi vysoká, epidémia HIV/AIDS sa všeobecne rozšírila medzi obyvateľstvoma takmer polovica detí v školskom veku nikdy nenastúpi do školy,
F. keďže vláda Barmy nedávno požiadala Medzinárodný výbor Červeného kríža, aby zatvoril svojich päť
pracovísk v tejto krajine, čím sa tejto organizácii znemožnilo vykonávať väčšinu jej činnosti zabezpeču-
júcej pomoc a ochranu v prospech civilného obyvateľstva, ktorí žijú v ťažkých podmienkach
v pohraničných oblastiach,
G. keďže podľa správy o stratégii pre medzinárodnú kontrolu narkotík za rok 2006 je Barma druhým
najväčším producentom nezákonného ópia na svete, z ktorého sa vyrobí viac ako 90 % heroínuv juhovýchodnej Ázii,
1. odsudzuje Štátnu radu pre mier a rozvoj za jej neľútostný útlak obyvateľov Barmy, ktorý trvá už viac
ako 40 rokov, a za jej úplné zlyhanie vykonať akúkoľvek podstatnejšiu zmenu smerom k demokracii;23.12.2006 C 317 E/902 Úradný vestník Európskej únie
Štvrtok, 14. decembra 2006SK
(1) Ú. v. EÚ C 280 E, 18.11.2006, s. 473.
(2) Ú. v. EÚ L 148, 2.6.2006, s. 1.
2. odmieta uznať zákonnosť každého ústavného návrhu, ktorý vypracuje Národný konvent dovtedy,
pokým doň nebudú začlenené NLD a ostatné politické strany; naliehavo žiada Národný konvent, aby pred-
ložil plán pre demokraciu, v ktorom sa skutočne zohľadnia potreby obyvateľov Barmy, namiesto toho, abyupevňoval vojenskú kontrolu moci;
3. požaduje okamžité a bezpodmienečné prepustenie Aung San Suu Kyi a všetkých ďalších politických
väzňov zadržiavaných Štátnou radou pre mier a rozvoj, ktorých počet podľa odhadov presahuje 1 100;
4. odsudzuje nedávne zatvorenie piatich pracovísk Medzinárodného výboru Červeného kríža zo strany
barmskej vlády (v oblastiach Mandalay, Mawlamyine, Hpa-an, Taunggyi a Kyaing Tong), čím sa Červenému
krížu skutočne znemožnilo vykonávať humanitárnu činnosť, a odsudzuje ďalšie opatrenia, ktorých cieľom je
zastrašiť mimovládne organizácie pôsobiace v oblasti humanitárnej pomoci; vyzýva barmskú vládu, aby
týmto organizáciám umožnila pôsobiť bez zásahov a obmedzovania;
5. dôrazne odsudzuje krutý postup, ktorým režim zasiahol proti niekoľkým veľkým etnickým skupinám
vrátane Karenov na východe Barmy a ktorý viedol k ich obrovskému utrpeniu a vnútornému presídleniuv rámci krajiny, pričom približne 82 000 osôb bolo v roku 2006 nútených opustiť svoje domovy
vo východnej Barme, čím počet vnútorne presídlených osôb v Barme prekročil 500 000;
6. víta informačnú misiu malajzijského ministra zahraničných vecí, pána Syeda Hamida Albara, v Barme
v roku 2006, ktorá sa uskutočnila na základe stanoviska prijatého minulý rok na jedenástom samite krajínZdruženia národov juhovýchodnej Ázie (ASEAN), a verí, že v dôsledku toho prijmú krajiny ASEAN-u prís-
nejšie opatrenia proti vojenskej junte v Barme;
7. víta rozhodnutie Medzinárodnej organizácie práce vzniesť svoje obavy z neprijateľného využívania
nútenej práce zo strany Štátnej rady pre mier a rozvoj pred Bezpečnostnou radou OSN a Medzinárodným
súdnym dvorom a vyjadruje nádej, že tento neoblomný postup prinúti Štátnu radu pre mier a rozvoj
ukončiť tieto praktiky;
8. uznáva, že EÚ nezamerala svoje cielené sankcie na hospodárske oblasti, ktoré režimu zabezpečujú
významné príjmy a v dôsledku toho sa zatiaľ nepodarilo dosiahnuť zamýšľaný vplyv na tých, ktorí sú
priamo zodpovední za utrpenie obyvateľov Barmy; vyzýva Radu, aby zabezpečila, aby členské štáty dôsledne
uplatňovali existujúce reštriktívne opatrenia;
9. vyzýva Radu, aby zväčšila rozsah sankcií a rozšírila zoznam tých, na ktorých sú zamerané, aby okrem
ich rodinných príslušníkov zahrnoval aj všetkých ministrov Štátnej rady pre mier a rozvoj, zástupcov, členov,
stúpencov a pracovníkov, rovnako ako aj podnikateľov a ďalších prominentov spojených s režimom;
10. vyzýva Čínu, Indiu a iné krajiny, ktoré naďalej dodávajú vojenský materiál a inú pomoc vojenskej
junte, aby s touto činnosťou skončili a pridali sa k medzinárodnému spoločenstvu v úsilí o zmenu k
lepšiemu v Barme;
11. víta rozhodnutie prokurátorov v Južnej Kórei obviniť 14 osôb pracujúcich pre sedem juhokórejských
podnikov z údajného poskytovania technológie a zariadenia barmskému režimu, aby mu pomohli vybudovaťtováreň na výrobu zbraní v Pyay v strednej Barme;
12. víta skutočnosť, že OSN nedávno otvorila pre barmských utečencov žijúcich v susednom Thajsku prvé
zo siedmich stredísk právnej pomoci v tábore Ban Mae Nai Soi v severozápadnom Thajsku a očakáva, že
budú nasledovať ďalšie rázne opatrenia OSN proti Štátnej rade pre mier a rozvoj;
13. trvá na tom, že všetka pomoc, určená Barme, sa musí poskytovať prostredníctvom mimovládnych
organizácií a musí sa dostať kľuďom, ktorým je určená, za čo najmenšej účasti Štátnej rady pre mier
a rozvoj;
14. vyzýva Bezpečnostnú radu OSN, aby prijala záväznú rezolúciu požadujúcu obnovenie demokracie
v Barme a prepustenie všetkých politických väzňov vrátane Aung San Suu Kyi;
15. poveruje svojho predsedu, aby toto uznesenie postúpil Rade, Komisii, vládam členských štátov, vládam
krajín ASEAN-u, Národnej lige pre demokraciu, Štátnej rade pre mier a rozvoj a generálnemu tajomníkovi
OSN.23.12.2006 C 317 E/903 Úradný vestník Európskej únie
Štvrtok, 14. decembra 2006SK